વિસનગર: વિસનગરથી રવિવારે સમસ્ત પાટીદાર સમાજ પગપાળા સંઘ લઇ ઊંઝા ઉમિયા માતાના દર્શન કરવા આવ્યો હતો. પાટીદાર સમાજના યુવાનો જેલમુક્ત થતાં પગપાળા સંઘનું આયોજન કરવામાં આવ્યું હતું, જેમાં મોટી સંખ્યામાં પાટીદાર સમાજના ભાઇ-બહેનો જોડાયાં હતાં.રસ્તા પર ફરી એક વખત પાટીદાર પાવર દેખાયો હતો. બીજી બાજુ, હાર્દિક પટેલે અનામત આંદોલન ચાલુ હોવાની તથા સમાજના નેતાઓ જેલમુક્ત થતાં આંદોલનમાં નવા પ્રાણ ફૂંકાયા હોવાની વાત કહી છે.